പേരാമ്ബ്ര ചേര്മല ടൂറിസം പദ്ധതിക്കു ഭരണാനുമതി പേരാമ്ബ്ര: ചേര്മലയെ ടുറിസ്റ്റു കേന്ദ്രമാക്കാനുള്ള ശ്രമം സഫലമാകുന്നു. ചേര്മല ടൂറിസം പ്രോജക്ടിന്റെ ഭാഗമായി ഓപ്പണ് എയര് തിയറ്റര് ഉള്പ്പെടെ പാര്ക്കിന് ആവശ്യമായ അടിസ്ഥാന വികസനങ്ങള് ഏര്പ്പെടുത്തും. ഇതിനായി ടി.പി. രാമകൃഷ്ണന് എംഎല്എയുടെ ശ്രമഫലമായി മൂന്നുകോടി അന്പത്തി ഒന്പത് ലക്ഷം രൂപയുടെ ഭരണാനുമതി ലഭിച്ചു. പ്രകൃതി കനിഞ്ഞനുഗ്രഹിച്ച ഭൂപ്രദേശമാണു പേരാമ്ബ്ര ഹയര് സെക്കന്ഡറി സ്കൂളിന്റെ പിന്ഭാഗ മേഖലയായ ചേര്മല. സൂര്യാസ്തമനവേളയില് ചേര്മലയുടെ സൗന്ദര്യം പതിന്മടങ്ങാണ്. ചേര്മലയിലെ നരിമഞ്ച വളരെ പ്രസിദ്ധമാണ്. ഇതിന്റെ അകത്തളങ്ങള് തേടി ആര്ക്കിയോളജിക്കല് വകുപ്പ് അവിടെ പ്രവര്ത്തനം നടത്തുന്നുണ്ട്. നരിമഞ്ചയും സൗന്ദര്യവും തനിമയും എല്ലാം ഒന്നിച്ചു ചേര്ന്ന ചേര്മലയെ പ്രധാന ടൂറിസ്റ്റ് കേന്ദ്രമാക്കുകയാണു ലക്ഷ്യം. കോഴിക്കോട് ജില്ലാ ടൂറിസം പ്രമോഷന് കൗണ്സിലിന്റെ നേതൃത്വത്തില് ചേര്മല ടൂറിസം സംബന്ധിച്ച് ഡീറ്റെയില്ഡ് പ്രോജക്ട് റിപ്പോര്ട്ട് തയാറാക്കി സര്ക്കാരിനു സമര്പ്പിച്ചിരുന്നു.